Sinivalkoinen Rintama

Sinivalkoinen Rintama (SVR) oli suomalainen nationalistinen puolue, joka poistettiin puoluerekisteristä vuonna 2015. SVR:n toiminnan loppuaikoina puoluetta johti Olavi Mäenpää. Yhdistys perustettiin vuonna 2009 nimellä Vapauspuolue – Suomen tulevaisuus. Puolueeseen liittyi tuolloin muutamia kunnanvaltuutettuja, mutta Vapauspuolue ei saanut paikkoja eduskuntavaaleissa 2011 eikä kunnallisvaaleissa 2012. Vapauspuolue vaihtoi nimensä Sinivalkoiseksi Rintamaksi vuonna 2013 johdon uudistuttua. Eduskuntavaalien 2015 jälkeen puolue poistettiin puoluerekisteristä sen jäätyä ilman kansanedustajia kaksissa peräkkäisissä eduskuntavaaleissa.

Vaiheet
Vapauspuolue
Puolueen rekisteröimispaperit vietiin Patentti- ja rekisterihallitukseen 6. huhtikuuta 2009 ja puolue merkittiin yhdistysrekisteriin 1. lokakuuta 2009. Puoluerekisteriin vaadittavien kannattajakorttien kerääminen aloitettiin 9. helmikuuta 2010. Syksyllä 2010 Vapauspuolue toimitti kortit oikeusministeriöön. Vapauspuolue lisättiin puoluerekisteriin 22. marraskuuta 2010. Yhdistyksen nimeen lisättiin VP-lyhenne 26. toukokuuta 2010.

Turkulainen kaupunginvaltuutettu ja Suomen Kansan Sinivalkoisten puheenjohtaja Olavi Mäenpää liittyi Vapauspuolueeseen syyskuussa 2010 ja hänestä tuli puolueen ensimmäinen kaupunginvaltuutettu. Myös sinivalkoisten entinen sihteeri Ari Laakso liittyi Vapauspuolueeseen. Marraskuussa puolueeseen loikkasivat kaupunginvaltuutetut Maarit Rostedt (kok., Turku)Turun valtuutettu Maarit Rostedt loikkasi Vapauspuolueeseen  Turun Sanomat 29.11 2010 ja Kalevi Satopää (sit., Salo).Satopää vapauspuolueeseen  Salon Seudun Sanomat 29.11 2010 Myös IKL:n Matti Järviharju siirtyi Vapauspuolueeseen.

Lokakuussa 2011 puoluevaltuuskunta valitsi kokouksessaan Vapauspuolueen uudeksi puheenjohtajaksi Lisbet Puttosen ja puoluesihteeriksi Anja-Liisa Kankaan.Anna Kivinen: Lisbet Puttonen vapauspuolueen puoluejohtajaksi  Keskisuomalainen 10.10.2011 Marraskuussa puoluehallitus päätti erottaa puolueesta Olavi Mäenpään, koska hän oli arvostellut julkisesti uutta puoluejohtoa ja siten vahingoittanut puoluetta. Mäenpää piti erottamistaan laittomana ja jatkoi Vapauspuolueen valtuustoryhmässäVapauspuolue erotti Olavi Mäenpään  Turun Sanomat 11.11.2011 ja kanteli asiasta oikeuteen. Mäenpää piti laittomana myös hänet erottaneen hallituksen valinnutta syyskokousta. Pirkanmaan käräjäoikeus kumosi puoluevaltuuskunnan kokouksen päätösvaltaisuuden maaliskuussa 2012.Oikeus kieltää Mäenpään potkut Vapauspuolueesta Turun Sanomat 3.2.2012; Käräjäoikeus kumosi Vapauspuolueen hallituksen valinnan  Turun Sanomat 29.3.2012 Toukokuun alussa Kangas toimitti puolueen konkurssihakemuksen Pirkanmaan käräjäoikeuteen. Mäenpää piti myöhemmin samalla viikolla ylimääräisen puoluekokouksen Ilmajoella ja ilmoitti olevansa uusi puheenjohtaja. Puttonen puolestaan ilmoitti olevansa edelleen puheenjohtaja ja valittavansa kokouksesta. Puttonen kertoi myös aikeesta järjestää elokuussa kokous, jossa puolueen nimi vaihdettaisiin Naisten puolueeksi.Vapauspuolueesta kaavaillaan Naisten puoluetta  Turun Sanomat 7.5.2012 Konkurssihakemus jätettiin tutkimatta, koska puoluehallitus peruutti sen 11. toukokuuta 2012.Turun Sanomat 31.5.2012

Sinivalkoinen Rintama
Kesäkuussa 2013 Patentti- ja rekisterihallitus merkitsi Vapauspuolueen puheenjohtajaksi Olavi Mäenpään, joka ilmoitti, että yhdistyksen nimi vaihdetaan "sinivalkoisuuteen viittaavaksi".Mäenpää johtaa Vapauspuoluetta  Turun Sanomat 17.6.2013 Marraskuussa 2013 Kokkolassa pidetyssä puoluekokouksessa puolueen nimeksi vaihdettiin Sinivalkoinen Rintama.

Kansainväliset yhteydet
Sinivalkoinen Rintama kuului Alliance of European National Movements -nimiseen eurooppalaiseen nationalistipuolueiden liittoumaan, johon kuuluvat lisäksi muun muassa Nationaldemokraterna Ruotsista, British National Party (BNP) Britanniasta, Front National Ranskasta ja Jobbik Unkarista. Sen pääaihe on kansallismielisyys.Peppiina Ahokas, Vapauspuolue lopettaa toimintansa, Helsingin Sanomat s. A 10, 4.5.2012

Vaalit
VaalituloksetEduskuntavaalit Vuosi Edustajat Äänet 2011 – 4 285 0,15 %Kunnallisvaalit Vuosi Edustajat Äänet 2012 – 15 0,00 %Europarlamenttivaalit Vuosi Edustajat Äänet 2014 – 1 176 0,07 %	
Eduskuntavaaleissa 2011 Vapauspuolue asetti yhteensä 60 ehdokasta kaikissa manner-Suomen vaalipiireissä, mutta se jäi ilman kansanedustajia. Puolueen kannatus oli suhteellisesti suurinta (0,6 %) Varsinais-Suomen vaalipiirissä. Eniten ääniä keräsi Olavi Mäenpää (1 026).

Kunnallisvaaleissa 2012 Vapauspuolue asetti vain yhden ehdokkaan, puheenjohtaja Lisbet Puttosen, joka sai 15 ääntä Kaarinassa ja jäi valitsematta.Ehdokasasettelu: Kunnallisvaaleissa 2012 yhteensä 37 125 ehdokasta Tilastokeskus 18.10.2012; Ehdokkaiden äänet / Kaarina Oikeusministeriö 14.6.2013
Olavi Mäenpää oli kunnallisvaaleissa ehdolla omalta yhteislistaltaan Turussa. Mäenpään päästyä puolueen puheenjohtajaksi hän alkoi edustaa Turun kaupunginvaltuustossa Sinivalkoista Rintamaa. 11. huhtikuuta 2016 Turun kaupunginvaltuuston Sinivalkoinen Rintama -valtuustoryhmä vaihtoi kuitenkin nimekseen Suomidemokraatit.

Europarlamenttivaaleissa 2014 Sinivalkoinen Rintama asetti viiden ehdokkaan listan, joka keräsi 0,07 %:n kannatuksen. Eniten ääniä sai Anu Palosaari, yhteensä 553 kappaletta, lähes puolet puolueen koko kannatuksesta. Puolueen puheenjohtaja Olavi Mäenpää ei ollut ehdokkaana.

Eduskuntavaaleissa 2015 Sinivalkoinen Rintama ei asettanut yhtäkään ehdokasta missään vaalipiirissä. Tämän vuoksi puolue jäi ilman paikkoja jo toisissa peräkkäisissä eduskuntavaaleissa, mikä johti varmuudella jo ennen vaaleja puolueen poistamiseen puoluerekisteristä.

Ohjelma
Puolueohjelmassa ajettiin muun muassa seuraavia asioita:
 Oikeus kotimaahan sekä yhteiskunnan olemassaolon vahvistaminen
 Lapsen ja äidin suojelu sekä naisen aseman parantaminen
 Haitallisen maahanmuuton pysäyttäminen sekä yhteiskuntarauhan turvaaminen
 Suomen tulevaisuus, puolustusvoimat, sotilasliittoumat ja EU-jäsenyys
 Suomen kaikkien viiden ydinvoimalan sulkeminen ja Olkiluodon kolmannen voimalan rakennustöiden keskeyttäminen

Puolue kieltäisi moskeijoiden, minareettien ja "näkyvien mahdinosoitusten" rakentamisen.

 Puheenjohtajat
Kalevi Helo 2009–2011
Lisbet Puttonen 2011–2012
Olavi Mäenpää 2012–2016

 Lähteet 

 Aiheesta muualla 


Luokka:Suomen entiset puolueet
Luokka:Nationalistiset puolueet
Luokka:Suomen äärioikeistolaiset puolueet
Luokka:Entiset suomalaiset poliittiset järjestöt